Условия за ваучер подарък от 500лв.
#### **ЧАСТ І. ОРГАНИЗАТОР НА ИГРАТА:**

**1.1.** Организатор на играта е „МОБИСТОР БГ” eООД с ЕИК 202164566, с адрес на управление : гр. София, р-н „Люлин”, ж.к. „Люлин 2”, бл. 217, вх. В, ет. 6, ап. 61. Организаторът самостоятелно определя условията за участие в Играта.

Играта се осъществява със съдействието на „КЕМПЕРИСИМО“ ЕООД („КЕМПЕРИСИМО“) с ЕИК 205892968.

#### **ЧАСТ 2. ПРАВИЛА ЗА УЧАСТИЕ В ИГРАТА:**

**2.1.** Участниците в Играта са длъжни да се запознаят и да спазват разпоредбите на настоящите Общи условия.

2.2. Общите условия на Играта ще бъдат публикувани на корпоративната страница на КЕМПЕРИСИМО на адрес : [www.camperisimo.com](http://www.camperisimo.com/).

#### **ЧАСТ 3. ТЕРИТОРИЯ НА ПРОВЕЖДАНЕ НА ИГРАТА:**

3.1. Играта се организира и провежда в интернет пространството в периода 18.09.2021 г. – 31.10.2021 г. на корпоративната страница на КЕМПЕРИСИМО на адрес : [www.camperisimo.com](http://www.camperisimo.com/).

#### ЧАСТ 4. ПРАВО НА УЧАСТИЕ В ИГРАТА. УЧАСТНИЦИ:

**4.1.** Право на участие в Играта имат всички дееспособни физически лица, **навършили** **18 години към 00.00 ч. на****18.09.2021** **год.**, които са заявили в Периода на Играта участие съгласно Механизма за Участие, описан по-долу.

**4.2.** В Играта нямат право да участват служители на Организаторa и членове на техните семейства.

#### ЧАСТ 5. ПЕРИОД НА ИГРАТА:

**5.1.** Играта стартира **в 00.00 ч. на** **18 септември 2021 г.** **и продължава до 24.00 ч. на 31 октомври 2021 г.**

#### **ЧАСТ 6. МЕХАНИЗЪМ ЗА УЧАСТИЕ В ИГРАТА:**

6.1. Всяко лице, желаещо да участва в Играта, е необходимо в Периода на Играта да наеме кемпер от Организатора или посочено от него трето лице за минимум 10 (десет) последователни дни и да ползва кемпера през същия период (Периода на Играта). Видовете кемпери, тяхното оборудване, характеристики и цени са публикувани на корпоративната страница на КЕМПЕРИСИМО на адрес : [www.camperisimo.com](http://www.camperisimo.com/).

6.2. С извършване на действията по т. 6.1. Участникът декларира, че е запознат и приема настоящите Общи условия на Играта, като дава съгласие предоставените от него доброволно лични данни при сключването на Договора за наем на специален автомобил тип кемпер да бъдат събирани, обработвани, използвани и съхранявани от Организатора и негови партньори за целите на организираната Игра, както и за други промоции/активности, които ще се провеждат в бъдеще от тях, в т.ч. и за предоставяне на информация за промоционални оферти за наем и/или продажба на кемпери и места за къмпингуване, и/или оборудване и аксесоари за тях, както и за получаване на sms и/или e-mail съобщения в тази връзка. Всеки Участник е предварително информиран от Организатора с настоящите Общи условия /“ОУ“/, че даденото от него с подписването на Договор за наем на кемпер съгласие за обработка, използване и съхранение на лични данни може да бъде оттеглено по всяко време с писмено уведомление до Организатора на адрес : гр. София, п.к. 1799, бул. „Андрей Ляпчев“ № 54.

**6.3.** Точното извършване на действията по т. 6.1. от Участника води до получаване на подаръчния ваучер.

**6.4.** При нарушения или опит за манипулация на Играта, нерегламентирано или несъответстващо на настоящите Общи условия участие, Организаторът си запазва правото да дисквалифицира Участника.

#### **ЧАСТ 7****. ОПРЕДЕЛЯНЕ НА НАГРАДИТЕ В ИГРАТА. ПОДАРЪЧНИ ВАУЧЕРИ:**

**7.1.**Всеки участник, който е сключил с Организатора или посочено от него лице Договор за наем на специален автомобил тип кемпер в Периода на Играта за срок от минимум 10 (десет) последователни дни и е ползвал кемпера през същия период получава в деня на връщане държането на наетия кемпер подаръчен ваучер на стойност от 500 (петстотин) лева. Подаръчният ваучер може да бъде използван за последващо наемане на кемпер (като част от дължимата Наемна цена) от Организатора или свързано с него лице в период от 1 (една) година, считано от датата на получаване на подаръчния ваучер.

**7.2.** Наградата не може да бъде заменена с паричната и равностойност.

**7.3.** Участникът в Играта трябва да сключи Договор за наем на специален автомобил тип кемпер с Организатора или посочено от него лице за ползването на кемпера.

**7.4.** Подаръчният ваучер се издава на името на лицето – наемател по Договора за наем на кемпер в Периода на Играта.

**7.5.** Ползването на подаръчния ваучер се извършва лично от лицето, чието име фигурира на него, като същият не може да бъде преотстъпван за ползване на трето лице без съгласието на Организатора.

**7.6.** Получаването на подаръчния ваучер се удостоверява с приемо-предавателен протокол.

**7.7.** Участникът, който е получил подаръчен ваучер, следва да се свърже с Организатора за уточняване на начина и периода на ползване на подаръчния ваучер.

**7.8.** В случай, че подаръчният ваучер не е използван от получилия го участник в срока, обозначен на ваучера, същият не може да бъде използван след това и губи своята стойност.

**7.9.** Кемперите се предоставят за ползване на адрес : гр. София, бул. „Андрей Ляпчев“ № 54 срещу подписан Договор за наем на специален автомобил тип кемпер, Приемо-предавателен протокол за предаване държането на автомобила и внесен гаранционен депозит в размер на 1000/2000/3000 лева в зависимост от вида и модела на избрания кемпер, който депозит обезпечава грижливото използване на автомобила по предназначение, както и :

**–** всички щети по автомобила, причинени през срока на договора;

**–** за почистване на автомобила – когато кемперът е върнат непочистен външно и/или вътрешно (в случай, че няма закупен Доп. пакет „Подготовка и почистване на кемпера“), както и когато е върнат в силно замърсен вид с трудно отстраними петна по дамаски, под, стени и др., които налагат тяхното пране или изискват друго специално третиране, за да бъдат почистени;

**–** за зареждане с гориво – само в случаите, когато кемперът е върнат незареден;

**–** други случаи, посочени в сключения с Организатора или посочено от него лице Договор за наем на кемпер;

**7.10.** Връщането на депозита се извършва в брой или по банкова сметка в срок до 10 (десет) работни дни от Датата на връщане на наетия автомобил, с изключение на изрично описаните в Договора за наем на кемпер случаи, при които връщането на депозита се извършва в друг срок.

**7.11.** При констатирани щети и/или липси по автомобила и/или вътрешната част на каросерията му при връщането на автомобила след края на Наемния период, или при загуба на документи или ключове на автомобила, както и във всички други случаи, посочени в Договора за наем на автомобила, НАЕМОДАТЕЛЯТ по Договора за наем има право да удържи от предоставения му депозит сума за тяхното пълно възстановяване, както и всички допълнителни такси и неустойки по Договора. *С цел избягване на съмнение :* Нанесени щети по вътрешната част на каросерията на автомобила (независимо от тяхното естество), в т.ч. счупване на заключващи механизми, люкове и прозорци на автомобила, чистачки, джанти и гуми, счупени камери, тенти, климатици и стойка за колела НЕ СЕ ПОКРИВАТ от застраховката Автокаско. При нанесени щети на кемпера връщането на депозита се извършва след като щетата е отремонтирана, като стойността на платената сума за ремонта се удържа от депозита, а остатъка от него (ако има такъв) се връща.

**7.12.** Връщането на кемпера се извършва до 17.00 ч. в последния ден от Наемния период срещу Приемо-предавателен протокол на адрес : гр. София, бул. „Андрей Ляпчев“ № 54. Зареждането на кемпера с гориво през Наемния период е за сметка на Наемателя по Договора за наем, като кемперът се получава с пълен резервоар с гориво и трябва да бъде върнат с пълен резервоар с гориво.

**7.13.** Всички щети, нанесени на кемпера по време на Наемния период, за които НАЕМАТЕЛЯТ не представи Протокол за ПТП, издаден от органите на КАТ или съответните равни на тях държавни органи в чужбина, се покриват и са изцяло за сметка на НАЕМАТЕЛЯ, в т.ч. и наложени в периода на ползване на кемпера при шофирането му глоби и/или имуществени санкции за нарушения на ЗДвП.

#### **ЧАСТ 8. ОТГОВОРНОСТ :**

**8.1.** Организаторът не е задължен да води кореспонденция във връзка с претенции за използване или получаване на подаръчни ваучери. При дисквалифициране на Участник по реда на чл. 6.4. по-горе Организаторът не е длъжен да дава обяснения и/или представя доказателства на дисквалифицирания Участник по отношение на причината за дисквалификацията му.

**8.2.** Организаторът не носи отговорност за каквито и да е смущения или технически проблеми, осуетяващи ползването на корпоративната страница на КЕМПЕРИСИМО вследствие на неправилното експлоатиране на оборудването на Участник.

**8.3.** Участието в Играта е доброволно и лично, като в случай на недобросъвестност от страна на Участник същият губи правото на участие, респ. правото на подаръчен ваучер.

**8.4.** Данни за контакт с Организатора са публикувани в края на тези Общи Условия.

**8.5.** Получилият подаръчен ваучер Участник губи правото да го използва в случай, че откаже да си даде данните от притежавания от него документ за самоличност за сключване на договора, както и ако откаже да сключи с Организатора или посочено от него лице Договор за наем на специален автомобил тип кемпер и ОУ към него и/или откаже да предостави и/или не предостави гаранционен депозит в необходимия размер за съответния вид/модел кемпер преди получаване на кемпера.

#### ЧАСТ 9. ПРЕКРАТЯВАНЕ НА ИГРАТА:

9.1. Организаторът има неотменимо право да прекрати Играта по всяко време, обявявайки това на корпоративната страница на КЕМПЕРИСИМО на адрес : [www.camperisimo.com](http://www.camperisimo.com/) в случай, че установи злоупотреби, нарушаване на Правилата или ако настъпят други, налагащи прекратяване обстоятелства. В тези случаи Организаторът не дължи компенсация на участниците.

* *В случай на предсрочно прекратяване на Играта от Организатора – лицата, които до момента на прекратяването са изпълнили точно механизма за участие, ще получат подаръчни ваучери на обявената стойност.*

#### ЧАСТ 10. ДОПЪЛНИТЕЛНИ РАЗПОРЕДБИ:

**10.1.** Участниците предоставят на Организатора доброволно необходимите за участие в Играта собствени лични данни, както и съгласието си тези данни да се използват, съхраняват и обработват от Организатора и неговите партньори за целите на Играта и съобразно декларациите по т. 6.2. от тези Общи условия.

**10.2.** Всеки участник, получил подаръчен ваучер, се съгласява да участва в публични и други промоционални мероприятия на Организатора във връзка с Играта, без да е необходимо допълнително съгласие или заплащане от страна на Организатора. Такава публичност може да включва използване на името и/или фамилията му, снимки и/или други данни и изображения.

**10.3.** **Организаторът не отговаря:** 

**а)** В случай, че подаръчният ваучер не може да бъде използван поради нежелание и/или неумение на спечелилия участник да го ползва (в т.ч. и поради липса на валидна шофьорска книжка) или поради други технически и/или юридически пречки, свързани с конкретния Участник;

**б)** В случай, че участникът, който има право на ваучер, не може да се яви и получи ваучера в определения срок/място или поради други технически и/или юридически пречки, свързани с конкретния Участник;

**в)** При невъзможност подаръчния ваучер да бъде предоставен и/или използван поради обстоятелства от непреодолима сила, поради нормативни или законови ограничения или поради каквито и да е други обстоятелства извън неговия контрол;

**г)** За евентуални вреди, причинени при участие в Играта, освен ако е доказано, че са причинени умишлено от Организатора.

*** *В случай, че с акт на държавен орган бъде ограничено свободното придвижване през сухопътните ГКПП на РБългария или на други страни, в които Участникът желае да пътува с кемпера при използването на ваучера в посочения в същия срок (което би довело до невъзможност за осъществяване на планираното от него пътуване, респ. до ползването на подаръчния ваучер), то Участникът има право в рамките на една година, считано от датата на отпадане на ограничението да се възползва от получения ваучер през друг допълнително съгласуван с Организатора период на ползване при положение, че за избрания нов период на ползване на ваучера или за част от него няма предварително направена резервация или сключен Договор за ползване на автомобила с трето лице.*

**10.4.** Ако поради обстоятелства, които са извън контрола на Организатора, същият не може да предостави подаръчния ваучер, той си запазва правото да предостави на спечелилия участник заместваща награда на същата или по-висока стойност.

10.5. Информация във връзка с Играта може да бъде получена на корпоративната страница на КЕМПЕРИСИМО на адрес [www.camperisimo.com](http://www.camperisimo.com/).

10.6. Организаторът има право по всяко време да изменя, допълва или отменя настоящите Общи условия за участие в Играта. Измененията, допълненията или отмяната влизат в сила от датата на публикуването им на корпоративната страница на КЕМПЕРИСИМО на адрес [www.camperisimo.com](http://www.camperisimo.com/).

10.7. Настоящите Общи условия влизат в сила от 00.00 ч. на 18.09.2021 г. и са валидни за Периода на Играта в случай, че не бъдат изменени, допълнени или отменени съгласно условията на предходната т. 10.6.

Спорове между Организатора и участници се решават чрез преговори и по предвидения в българското законодателство ред.

*Всички съобщения на участниците до Организатора следва да бъдат изпратени в писмен вид на адрес:*

*гр. София, п.к. 1799, р-н „Младост 2”, бул. „Андрей Ляпчев” № 54 или на**info@camperisimo.com****.*** 

*Телефони за контакт с Организатора :* 0888 677 676; 0882 000020

